# 20. august

### Fra Wikipedia, den frie encyklopædi

20. august er dag 232 i året i den gregorianske kalender (dag 233 i skudår). Der er 133 dage tilbage af året.

Bernhards dag. Mindedag for Bernhard af Clairvaux - grundlæggeren af Cistercienserordenen, som døde år 1153. Dagen er en af de uheldige i Tycho Brahes kalender.

### [redigér] Begivenheder

Født - Dødsfald

- 1559 - I Vor Frue Kirke i København krones Frederik 2. til dansk konge. Den gamle, Christian 3., var død i januar samme år. Kroningsfesten varede én uge.
- 1619 - De første afrikanske slaver kommer til Amerika, da et hollandsk skib med 20 sorte fanger i lasten lægger til i Jamestown i Virginia.
- 1741 - Den danske opdagelsesrejsende Vitus Bering, som arbejdede for russerne, bliver den første europæer, der ser Alaska. Beringshavet blev siden opkaldt efter ham.
- 1915 - Italien erklærer Tyrkiet krig under 1. Verdenskrig.
- 1941 - Folketinget forbyder ved lov Danmarks Kommunistiske Parti. Efter besættelsen blev dette forbud et stærkt debatteret emne, og betragtes i dag som en af de største danske skandaler, begået af Folketinget under de fem besættelsesår.
- 1968 - Sovjetunionen invaderer Tjekkoslovakiet, med støtte fra Polen, Østtyskland, Bulgarien og Ungarn.
- 1974 - Peder Pedersen fra Gentofte vinder VM i sprint ved Cykel VM i Montreal i Canada.
- 1977 - Voyager 2 rumsonden opsendes.
- 1980 - 301 passagerer indebrænder i et Lockheed Tristar fly fra Saudi Arabien, efter en nødlanding i Riyadh. Det var verdenshistoriens til da næst-alvorligste ulykke med et enkelt fly.
- 1982 - Ålborgs forhenværende borgmester Marius Andersen idømmes 6 måneders ubetinget fængsel i en større bestikkelsesskandale, hvor han havde modtaget gaver for 60.000 kr. fra erhvervsfolk.
- 1988 - Efter 8 års blodig krig mellem Iran og Irak indgår de to lande våbenhvile, formidlet af FN. De to lande skulle begge trække deres tropper tilbage til den oprindelige grænse. Krigen, der var startet 22. september 1980, havde kostet én million mennesker livet. Det var Irak, der havde startet krigen.
- 1988 - Den bulgarske atletikkvinde Jordanka Donkova sætter i Stara Zagora, Bulgarien, ny verdensrekord i 100 meter hækkeløb med tiden 12,21 sekunder. Det var en forbedring på 4/100 sekund. Rekorden holdt fortsat i 1997.
- 1989 - Den marokkanske løber Said Aouita sætter i Köln, Vesttyskland, ny verdensrekord på 3.000 meter løb med tiden 7.29,45 minutter. Det var en forbedring af kenyaneren Henry Ronos 11 år gamle rekord på 7.32,10 minutter.
- 1989 - 55 omkommer, da en såkaldt festbåd, Marchioness, bliver påsejlet af en pram på Themsen midt i London. 83 overlevede kollisionen, der var en af de alvorligste nogensinde på Themsen.
- 1989 - Ved EM i svømning i Bonn, Vesttyskland, vinder Mette Jakobsen bronze i 200 meter butterfly i nordisk rekordtid 2.12,34 minutter.
- 1989 - Ved Pan-Pacificmesterskaberne i svømning i Tokyo, Japan, sættes der fire verdensrekorder - alle af amerikanere. Janet Evans i 800 meter crawl i tiden 8.16,22 - en forbedring på 9/10 sekund. Mike Barrowman i 200 meter brystsvømning i tiden 2.12,89 - en forbedring på 1/100 sekund. Dave Wharton i 200 meter medley i tiden 2.00,11 minutter - en forbedring på 6/100 sekund. Tom Jaeger i 50 meter i tiden 22,12 sekunder - en forbedring på 2/100 sekund.
- 1991 - Estland opnår uafhængighed fra Sovjetunionen.
- 1993 - Englænderen Colin Jackson sætter i Stuttgart, Tyskland ny verdensrekord i 110 meter hækkeløb med tiden 12,91 sekunder. Rekorden holdt indtil 2006..
- 1995 - Over 250 bliver dræbt, da to indiske tog kolliderer 200 km nord for den indiske hovedstad New Delhi. Ulykken var den hidtil værste togulykke i Indiens historie.
- 1996 - I Danmark måles årets varmeste dag i 1996, med 32 graders varme. Men da havde sommeren også ladet vente længe på sig.
- 1997 - Det danske fodboldlandshold taber overraskende 3-0 til Bosnien i en VM-kvalifikationskamp i Sarajevo. Den bosniske sejr var dog fuldt fortjent.
- 1998 - USA bomber med missiler mål i både Afghanistan og Sudan. Angrebene var rettet mod formodede terroristlejre i de to lande, og var en hævnaktion for angrebene 14 dage før mod de amerikanske ambassader i Kenya og Tanzania.

### [redigér] Født

- 1890 - H. P. Lovecraft, amerikansk forfatter (død 1937).
- 1909 - Martin A. Hansen, forfatter (død 1955).
- 1913 - Erlendur Patursson, færøsk politiker og forfatter
- 1925 - Henning Larsen, arkitekt
- 1948 - Robert Plant, sanger blandt andet i Led Zeppelin i Bromwich, England.
- 1952 - John Hiatt, sanger og sangskriver i Indianapolis, Indiana, USA.

### [redigér] Dødsfald

- 1998 - Raquel Rastenni, sanger

Hentet fra "http://da.wikipedia.org../../../2/0/2E/20._august.html"

Kategorier: Dage i august

##### Views

- Artikel
- Diskussion
- Nuværende version

##### Søg

##### Andre sprog

- Afrikaans
- Aragonés
- العربية
- Asturianu
- Беларуская
- Български
- বাংলা
- ইমার ঠার/বিষ্ণুপ্রিয়া মণিপুরী
- Brezhoneg
- Bosanski
- Català
- Cebuano
- Corsu
- Česky
- Kaszëbsczi
- Чăвашла
- Cymraeg
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Føroyskt
- Français
- Arpitan
- Furlan
- Frysk
- Gaeilge
- Galego
- עברית
- Hrvatski
- Magyar
- Interlingua
- Bahasa Indonesia
- Interlingue
- Ido
- Íslenska
- Italiano
- 日本語
- Basa Jawa
- ქართული
- 한국어
- Ripoarisch
- Kurdî / كوردي
- Latina
- Lëtzebuergesch
- Limburgs
- Lumbaart
- Lietuvių
- Македонски
- Bahasa Melayu
- Nnapulitano
- Nederlands
- Norsk (nynorsk)
- Norsk (bokmål)
- Novial
- Occitan
- Kapampangan
- Polski
- Português
- Română
- Русский
- Sicilianu
- Scots
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Basa Sunda
- Svenska
- Kiswahili
- தமிழ்
- తెలుగు
- ไทย
- Tagalog
- Türkçe
- Tatarça
- Українська
- Vèneto
- Tiếng Việt
- Walon
- Winaray
- 中文